Gedagte vir die dag: Noem Hom “Vader”Foto: pixabay.com Die Gees in ons roep na God: “Abba!” – wat die Aramese woord is vir “Vader”. Jy is dus nie meer voortdurend slaaf nie, maar kind. (Galasiërs 4:6) Die tema van die Nuwe Testament is dat God die mens so innig liefhet dat Hy sy enigste Seun geoffer het om die mens met Hom te versoen. Daardeur het Hy die mens weer gemaak wat God oorspronklik bedoel het dat hy moet wees. Jy het soveel onuitspreeklike waarde in die oë van God dat Hy jou nooi om Hom “Vader” te noem. En omdat jy vir God soveel waarde het, mag jy nooit neerhalend oor jouself dink of praat nie. Jy word geroep om jou sondige verlede agter te laat en jou kindskap van God op te eis. Vader-God, oortuig my dat ek ’n kind van my hemel se Vader is en lei my tot ’n lewe van oorwinning. Amen.